
Бүген Татарстан Республикасы Президенты Рөстәм Миңнеханов Мәскәүдә эш сәфәрендә.

Эш сәфәре кысаларында ул Мәскәү өлкәсендә Советлар Союзы Герое Зоя Космодемьянская истәлегенә багышланган музей комплексында булды. Рөстәм Миңнеханов музей экспозициясе белән танышты һәм Зоя Космодемьянскаяны җәзалап үтергән урынга чәчәкләр салды.

Музейга визит 22 июнь – Хәтер һәм кайгы көненә туры китерелгән (бу көн гомерләрен кызганмаган, Ватан азатлыгы һәм бәйсезлеге өчен көрәш кырларыннан әйләнеп кайтмаган кешеләрне искә алу, алар белән горурлану һәм кайгы көне буларак билгеләп үтелә. РФ Президентының 1996 елның 8 июнендәге Указы белән билгеләнгән).

«Зоя» музей комплексы фәнни-агарту учреждениесе, Бөек Ватан сугышы тарихы һәйкәлләренең дәүләт саклавында.

Музей комплексында кулланыла торган мультимедиа технологиясе ярдәмендә Татарстан Президентына килүчеләрнең сугыш чоры вакыйгалары атмосферасын ничек тоюларын күрсәттеләр. Әйтик, чып-чын уку сыйныфы – Зоя укыган трансформер, анда дәфтәрләр, ул еллардагы дәреслекләрне күрергә, парта артында утырырга һәм Бөек Ватан сугышы башлануын мәктәп укучысы күзлегеннән карарга мөмкин.

Музейның яңа бинасында мультимедиа экспозициясе һәм иммерсив киңлеге нигезенә даими экспозициянең 8 залы һәм вакытлы күргәзмәләр үткәрү һәм кинофильмнар күрсәтү өчен бер мультифункцияле зал бар.

Рөстәм Миңнеханов шулай ук «Үлемсез полк» залын карады – геройларның батырлыклары тарихы саклана торган уникаль залда булды, монда видео панорамалы экранда трансляцияләнә.
Рөстәм Миңнеханов Мәскәү өлкәсендә Советлар Союзы Герое Зоя Космодемьянская истәлегенә багышланган музей комплексында булды